**Falu a fakailoaaga hagaao ia ke he tau kumikumiaga atu kia lautolu ne nakai katoatoa e tau alaga tino, tuli e tau teliga mo e tau manamanatuaga kua nakai mitaki ha ko e tau levekiaga kia lautolu he vāhā fakamua.**

***To logona mai ia lautolu ne nakai katoatoa e tau alaga tino, tuli e tau teliga mo lautolu foki ne kua nonofo ai ke he tau fale gagao ma e tau tagata ne nakai katoatoa e tau manamanatuaga ha lautolu a tau levekiaaga po ke tau ekefakakelea kia lautolu he tau magaaho ne nonofo ki ai.***

**To moua ai e koe falu a fakailoaaga hagaao ia ke he:**

* kumikumiaga kia lautolu ne nakai katoatoatoa e tau alaga tino, tuli e tau teliga mo lautolu foki ne nonofo ai ke he tau fale gagao ma e tau tagata ne nakai katoatoa e tau manamanatuaga
* tau kakano ne manako ai a lautolu ia, tau tagata ne nakai katoatoa e tau alaga tino, lautolu ne tuli e tau teliga mo lautolu foki ne nakai mitaki e tau levekiaga, ke fakalataha atu ke he kumikumiaga nai
* hagaaoaga he kumikumiaga nai - Abuse in Care Royal Commission of Inquiry
* tau mena tutupu kia lautolu ka fai manatu fakakite
* tau kakano ne fai manatu fakakite falu a tagata mo e tau mena ka tutupu mai he magaaho fakamui

**Ko e Kumikumiaga ke he Tau Ekefakakelea Tagata**

* Ko e kumikumiaga nai to logona ai e tau mena tutupu kia lautolu ne nonofo ai ke he fale gagao ne leveki ai he fakatufono mo e tau faahi Lotu kehekehe
* Tokologa he tau tagata ne nakai katoatoa e tau alaga tino mo lautolu ne nakai mitaki e tau manamanatuaga kua kelea e tau levekiaga kia lautolu
* Molea e 1, 800 tagata mo e ha lautolu a tau magafaoa kua fakakite mai kia mautolu e tau ekefakakeleaaga kia lautolu
* To tohia e mautolu e tohi hokotaki ma e fakatufono mo e fakakite atu e tau mena kua moua mai ha koe kumikumiaga nai
* To hāhā he tohi hokotaki nai e falu a puhala ke fakahagahaga mitaki falu a mena ke ua liu foki e tau fale gagao ne leveki he fakatufono mo e tau faahi Lotu kehekehe ke ekefakakelea atu kia lautolu ia
* Kua logona mai pēhē ko lautolu ne tuli e tau teliga mo e nakai katoatoa e tau alaga tino kua:
* nakai fai puipuiaga mai he tau mahani ekefakakelea tagata
* moua a lautolu he tau mahani ekefakakelea mo e nakai leveki fakamitaki
* uta kehe mai a lautolu he tau magafaoa mo e tau maaga ne nonofo ai
* nakai fai talahauaga po ke fifiliaga hagaao ke he tau nonofoaga po ke ko hai ka nonofo mo lautolu
* nakai fanogonogo kia lautolu kaeke kua fai mena a lautolu kua nakai fiafia ki ai.
* Kua moua mai falu a fakailoaaga mai he fakatufono mo e falu a matakau foki ne kua tū tonuhia ke leveki atu ke he tau tagata.
* Kua fai kumikumiaga foki a mautolu ke he tau mena tutupu i hinai mo e falu a motu kehe.
* Kua fakatūtala a mautolu mo lautolu ne nakai katoatoa e tau alaga tino, tau tagata tuli e tau teliga mo lautolu ne kua lauia e tau manamanatuaga mai he tau maaga ne nonofo ai.

**Fakatūtalaaga hafagi ke he tau tagata oti**

* Tō hāhā i ai taha fakatūtalaga ki Okalana kamata he aho 11-20 ia Iulai ma ha lautolu ne nakai katoatoa e tau alaga tino, tuli e tau teliga ne kua moua ai he tau mahani ekefakakelea tagata he tau magaaho ne nonofo ai a lautolu ke he tau fale gagao.
* To fakatukuogo mai e lautolu ia e tau mena ne tutupu ai kia lautolu.
* Fakahoko e fakatūtalaaga nai ke he matakavi Level 2, 414 Khyber Pass Road, Newmarket, Auckland, ko e hala ki loto haia he Kingdon St.
* Hafagi e fakatūtalaaga nai ke he tau tagata oti, mo e tō kitia ai foki ke he kupega hila he matakau Royal Commission. Kitia ai foki he kupega hila e tau kupu vagahau mo e tau tagata vagahau matalima.
* To logona mai ia lautolu mo e tau magafaoa, tau tagata gahua mo e tau pulotu hagaao ia:
* kia lautolu mo e tau magafaoa ne nakai fai talahauaga ke he tau puhala ke leveki atu kia lautolu
* ke he tau tagata gahua kua lahi e pule
* kia lautolu kua tuku taki tokotaha ke he tau poko ke he loa e tau magaaho
* kia lautolu kua foaki e tau tegavai kua nakai hako
* kia lautolu kua tāpilo mo e ekefakakelea e tau tino
* kia lautolu kua nakai mitaki e tau levekiaga
* kia lautolu ne nakai moua ha fakaakoaga
* kia lautolu ne nakai maeke ke vagahau ka fai hokotaki
* ke he tau levekiaga kua kelea ha ko e ha lautolu a tau alaga tino, tau manamanatuaga mo e tau tagata fēfē a lautolu
* kia lautolu kua uta kehe mai he tau magafaoa mo e tau maaga ne nonofo ai.

To fanogonogo atu kia lautolu ne kua nonofo ai ke he tau fale nai:

* Kimberley Centre i Levin
* Templeton Centre i Christchurch
* Porirua Lunatic Asylum
* Tokanui Hospital ne tata atu ki Te Awamutu
* Kelston Deaf Education Centre/van Asch Deaf Education Centre in Auckland
* Homai School i Okalana, moe
* Carrington, Kingseat mo e tau fale gagao i Mangere, Okalana.
* Ha hā he kupega hila he matakau Royal Commission e tau fakatino kua tapaki mo e tau talahauaaga kua tohi mai ia lautolu kua fai talahauaga ke he kumikumiaga nai.
* Loga he tau mena ne fakakite mai e lautolu he kumikumiaga nai ne tumau agaia he magaaho nai e lauia kia lautolu ne nakai katoatoa e tau alaga tino, tau tagata ne tuli e tau teliga mo lautolu foki ne nakai hagahaga mitaki e tau manamanatuaaga.
* Fakalaga atu: To logona ai falu a mena kua nakai hagahaga mitaki ke he tau mahani ekefakakelea atu kia lautolu.

**Liu onoono ki tua**

* Ka liu ki tua, tokologa a lautolu ne nakai katoatoa e tau alaga tino, tau tagata teliga tuli mo lautolu ne nakai mitaki e tau mananatauaga kua uta kehe mai he tau magafaoa mo e taatu ai ke he tau fale ne leveki ai he fakatufono po ke tau faahi Lotu kehekehe.
* Kua taute pauaki falu pūhala ke fakapouli atu e tau mamatua ko e mena ni a nai kua lata tonu ma e tau fanau ha lautolu.
* Ko e pūhala he magahala na kua pēhē ko e tau tagata ne nakai katoatoa e tau alaga tino kua lata ia lautolu ke ‘liu fakahako’.
* Falu a fanau kua taatu mo e nonofo he tau fale ia ke he loga e tau tau, falu nonofo tukulagi ki ai.
* Falu ha lautolu ne ō kehe mai he falu a fale mo e oatu ke he falu a fale foki. Falu ha lautolu nonofo agaia ke he tau fale ia he magaaho nai.
* Ha kua taatu a lautolu ke he tau fale ia, kua uta kehe a lautolu mai he tau magafaoa, nakai fai matūtakiaga ke he ha lautolu a tau maaga ne omai ai, nakai maeke ke matūtaki atu ke he tau aga fakamotu, tau vagahau, tau totutouaga he tagata mo e whakapapa.